CELEX: C2005/143/11
Language: et
Date: 2005-06-11 00:00:00
Title: Euroopa Kohtu (esimene koda) 14. aprilli 2005. aasta otsus kohtuasjas C-385/03 (Bundesfinanzhof'i eelotsusetaotlus): Hauptzollamt Hamburg-Jonas versus Käserei Champignon Hofmeister GmbH & Co. KG (Eksporditoetused — Valeandmetega deklaratsioon — Mõiste “taotlus” — Sanktsioon — Tingimused)

11.6.2005   
            
            
               ET
            
            
               Euroopa Liidu Teataja
            
            
               C 143/10
            
         
      EUROOPA KOHTU
   
   (esimene koda)
   14. aprilli 2005. aasta otsus
   kohtuasjas C-385/03 (Bundesfinanzhof'i eelotsusetaotlus): Hauptzollamt Hamburg-Jonas versus Käserei Champignon Hofmeister GmbH & Co. KG (1)
   
   (Eksporditoetused - Valeandmetega deklaratsioon - Mõiste “taotlus” - Sanktsioon - Tingimused)
   (2005/C 143/11)
   Kohtumenetluse keel: saksa
   Kohtuasjas C-385/03, mille esemeks on EÜ artikli 234 alusel Bundesfinanzhof'i (Saksamaa) 30. juuli 2003. aasta otsusega esitatud eelotsusetaotlus, mis saabus Euroopa Kohtusse 12. septembril 2003, menetluses Hauptzollamt Hamburg-Jonas v. Käserei Champignon Hofmeister GmbH & Co. KG, tegi Euroopa Kohus (esimene koda), koosseisus: koja esimees P. Jann ning kohtunikud N. Colneric, J. N. Cunha Rodrigues, E. Juhász (ettekandja) ja E. Levits; kohtujurist C. Stix-Hackl, kohtusekretär ametnik K. Sztranc, 14. aprillil 2005 otsuse, mille resolutiivosa on järgmine:
   Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 2. detsembri 1994. aasta määrusega (EÜ) nr 2945/94, artikli 11 lõike 1 esimest ja teist lõiku tuleb tõlgendada selliselt, et selle määruse artikli 3 lõikes 5 nimetatud dokumendis, st ekspordideklaratsioonis või muus toetuse saamise õigust tõendavas ekspordidokumendis sisalduvad valeandmed, mis võivad põhjustada kohaldatavast suurema eksporditoetuse maksmise, toovad kaasa kõnealuses artiklis ette nähtud sanktsiooni kohaldamise. Sama põhimõte kehtib ka siis, kui sama määruse artiklis 47 nimetatud toetusetaotluse esitamisel on sõnaselgelt teatatud, et selles dokumendis loetletud teatud kaupade eest ei ole eksporditoetust taotletud.
   
      (1)  ELT C 275, 15.11.2003.